OzLabs/hebrew-wiki-articles huggingface dataset:
יחסי טנזניה–שווייץ

יחסי טנזניה–שווייץ הם היחסים הדיפלומטיים הרשמיים שבין הרפובליקה המאוחדת של טנזניה לבין הקונפדרציה השווייצרית.

== היסטוריה ==
בין הרפובליקה המאוחדת של טנזניה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה המאוחדת של טנזניה לבין הקונפדרציה השווייצרית הם יחסים דיפלומטיים לבביים וארוכי שנים עם היסטוריה ארוכה.

מיסיונרים, חוואים ואנשי עסקים שווייצרים היו פעילים בטריטוריה של טנזניה החל משנות העשרים של המאה העשרים. ב-1927 פתחה שווייץ קונסוליה בעיר טאנגה, היכן שההשקעות השווייצריות בתעשייה התמקדו. שווייץ העבירה את הקונסוליה לדאר א-סלאם בשנת 1961, שנה לאחר מכן הקונסוליה השתדרגה למעמד קונסוליה כללית ובשנת 1966 הדרג הועלה לשגרירות.

ב-1961 הכירה שווייץ בעצמאותה של טנג'נייקה, וב-1963 בעצמאותה של זנזיבר. לאחר ששתי המדינות התאחדו לרפובליקה המאוחדת של טנזניה ב-1964, יחסים דיפלומטיים מלאים כוננו בין שתי המדינות.

שווייץ וטנזניה חתמו על סדרה של הסכמים דיפלומטיים. הבולטים שבהם הם: הסכם בנושא שיתוף פעולה מדעי וטכנולוגי (1966), הסכם בנושא תעופה אזרחית (2004) והסכם בנושא הגנה הדדית על השקעות (2004).

== שווייצרים בטנזניה ==
על פי הלשכה השווייצרית המרכזית לסטטיסטיקה, בשנת 2015 התגוררו בטנזניה שלוש מאות עשרים ושניים אזרחים שווייצרים.

== נציגויות דיפלומטיות ==
* טנזניה אינה מיוצגת בשווייץ, הן בדרג השגרירות והן בדרג הקונסולרי.
* שווייץ מיוצגת בטנזניה בדרג השגרירות באמצעות שגרירות רשמית שהיא מחזיקה בדאר א-סלאם.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/tansania/switzerland-tansania.html Bilateral relations Switzerland–Tanzania], אתר משרד החוץ של שווייץ

== הערות שוליים ==
יחסי מאוריציוס–שווייץ

יחסי מאוריציוס–שווייץ הם היחסים הדיפלומטיים הרשמיים שבין רפובליקת מאוריציוס לבין הקונפדרציה השווייצרית.

== היסטוריה ==
בין רפובליקת מאוריציוס לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי: "היחסים הדיפלומטיים הרשמיים שבין מאוריציוס לבין הקונפדרציה השווייצרית הם יחסים דיפלומטיים חמים, כאשר מאוריציוס מהווה שותפת הסחר השנייה בגודלה של שווייץ באפריקה שמדרום לסהרה."

שווייץ מינתה קונסול כבוד היושב בפור לואי, בירת מאוריציוס, ב-1862. הוא ויורשו שלו נשארו בתפקיד עד שנת 1910. עם העצמאות של מאוריציוס כוננה מחדש הקונסוליה הרשמית השווייצרית בפור לואי, כשהפעם היא בדרג קונסוליה כללית ולא בדרג קונסוליית כבוד.

כחברה בלה פרנקופוני, מאוריציוס אירחה את ועידת הפרנקופוני של שנת 1993, בה השתתף הנשיא השווייצרי באופן רשמי.

האי מאוריציוס הפך ליורשו של שווייץ בתפקיד יו"ר לשכת הפורום העולמי להגירה ופיתוח בשנת 2012. על פי משרד החוץ השווייצרי, הדבר מהווה אינדיקציה לשיתוף הפעולה ההדוק בין רשויות שתי המדינות בתחום זה.

כאשר נכנסה שווייץ לאזור שנגן באמצעות חתימה על אמנת שנגן בדצמבר 2008, העבירה שווייץ פטור מאשרה לאזרחי מאוריציוס החל מ-1 ביוני 2009. הסכם הדדי בנושא בין שתי המדינות נכנס לתוקפו באוקטובר 2010.

== שווייצרים במאוריציוס ==
על פי הלשכה השווייצרית המרכזית לסטטיסטיקה, בשנת 2015 התגוררו באי מאוריציוס שבע מאות שלושים ושבעה אזרחים שווייצרים, מלבדם, נוכחים באי שבעה עשר אלף תיירים שווייצרים בממוצע המגיעים לשם מדי שנה.

== נציגויות דיפלומטיות ==
* שווייץ אינה מיוצגת במאוריציוס בדרג השגרירות. שווייץ מיוצגת במאוריציוס בדרג הקונסולרי באמצעות קונסוליה רשמית שהיא מחזיקה בפור לואי, בירת המדינה. שווייץ האמינה את שגרירותה שבפרטוריה, בירת דרום אפריקה, על מאוריציוס.
* מאוריציוס אינה מיוצגת בשווייץ, הן בדרג השגרירות והן בדרג הקונסולרי. מאוריציוס האמינה את שגרירותה שבפריז, בירת צרפת הסמוכה, על ושווייץ.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/mauritius/switzerland-mauritius.html Bilateral relations Switzerland–Mauritius], אתר משרד החוץ של שווייץ

== הערות שוליים ==
יחסי מדגסקר–שווייץ

יחסי מדגסקר–שווייץ הם היחסים הדיפלומטיים הרשמיים שבין רפובליקת מדגסקר לבין הקונפדרציה השווייצרית.

== היסטוריה ==
בין רפובליקת מדגסקר לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין מדגסקר לשווייץ הם יחסים דיפלומטיים עם מסורת ארוכה של חברות המתבטאת במעלות רבות בשיתופי פעולה כלכליים, חברתיים ותרבותיים, במיוחד דרך ארגונים לא ממשלתיים.

שווייץ הראתה לראשונה עניין במדגסקר במהלך המאה התשע עשרה, במיוחד במגזר הכלכלי. מיסיונרים קתולים ופרוטסטנטים כאחד החלו לפתח את המקום והתיישבו בו. האי קיבל את עצמאותו מצרפת בשנת 1960 ושווייץ הכירה בעצמאותו באופן מידי. היחסים הדיפלומטיים עם המדינה הצעירה כוננו ב-1961, שנה לאחר מכן.

לאחר שפתחה קונסוליה כללית באנטננריבו לשנים הראשונות של עצמאות המדינה, שווייץ פתחה שגרירות ובראשה הממונה על היחסים והחל משנת 2007 שגריר תושב במדינה.

מדגסקר הייתה למשך זמן רב מדינה מועדפת לשיתוף פעולה שווייצרי בפיתוח. ב-1998 נסגר משרד שיתוף הפעולה השווייצרי באנטננריבו. ב-2001 יצאה לדרך תוכנית לקידום ממשל תקין ולקידום הכלכלה המקומית. התוכנית שינתה את מתכונת פעולתה בשנת 2013.

== שווייצרים במדגסקר ==
על פי הלשכה השווייצרית המרכזית לסטטיסטיקה, בסוף שנת 2015 התגוררו במדגסקר ארבע מאות שישים ושמונה אזרחים שווייצרים. שווייצרים רבים נוכחים באיים כתיירים או שלוקחים חלק בתוכניות שיתוף הפעולה המופעלות במדינה על ידי ארגונים לא ממשלתיים שונים.

== נציגויות דיפלומטיות ==
* שווייץ מיוצגת במדגסקר בדרג השגרירות באמצעות שגרירות רשמית שהיא מחזיקה באנטננריבו, בירת המדינה.
* מדגסקר אינה מיוצגת בשווייץ בדרג השגרירות. מדגסקר מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים: ציריך, וז'נבה.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/madagascar/switzerland-madagascar.html Bilateral relations Switzerland–Madagascar], אתר משרד החוץ של שווייץ

== הערות שוליים ==
יחסי סיירה לאון – שווייץ

יחסי סיירה לאון–שווייץ הם היחסים הדיפלומטיים הרשמיים שבין רפובליקת סיירה לאון לבין הקונפדרציה השווייצרית.

== היסטוריה ==
בין רפובליקת סיירה לאון לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, "היחסים שבין רפובליקת סיירה לאון לקונפדרציה השווייצרית הם יחסים המתמקדים בחיסול חובותיה של סיירה לאון ובעזרה הומניטרית".

בסוף המאה התשע עשרה, הקולוניה הבריטית של סיירה לאון חוותה התפתחות כלכלית חדה ביותר שהביאה עמה חברות שווייצרית. שווייצרים עבדו בסיירה לאון עבור חברות מסחריות, מותגים קטנים ומלונות. במהלך השפל הגדול העולמי בשנות השלושים של המאה העשרים ואי היציבות הפוליטית בעולם, עזבו חברות שווייצריות את המדינה.

השווייצרים בסיירה לאון ניהלו מכרה בוקסיט שמצאו בשנת 1963 וזה היה הדבר שמנע מהם מלעזוב. במלחמת האזרחים של שנות התשעים נמכר המכרה והתרחשה ירידה בכמות התושבים השווייצריים בסיירה לאון.

שווייץ פתחה קונסוליה בפריטאון ב-1920, ולאחר העצמאות זו שודרגה לקונסוליה הכללית שקיימת במדינה. בראש הקונסוליה הכללית עומד קונסול כבוד.

שווייץ הכירה בעצמאותה של סיירה לאון ב-17 באפריל 1961 ושתי המדינות כוננו את יחסיהן הדיפלומטיים הרשמיים לאחר כשנה, בשנת 1962. שווייץ וסיירה לאון חתמו על מספר הסכמים לחיסול החובות ולעזרה הומניטרית בין השנים 1984–2007.

== שווייצרים בסיירה לאון ==
על פי הלשכה השווייצרית המרכזית לסטטיסטיקה, בסוף שנת 2015 התגוררו בסיירה לאון שבעה עשר אזרחים שווייצרים. בשנת 1920, בשיא צמיחת המדינה, התגוררו בה כמאה אזרחים שווייצרים.

== נציגויות דיפלומטיות ==
* שווייץ אינה מיוצגת בסיירה לאון בדרג השגרירות. שווייץ מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה.
* סיירה לאון אינה מיוצגת בשווייץ בדרג השגרירות. סיירה לאון מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/sierra-leone/switzerland-sierra-leone.html Bilateral relations Switzerland–Sierra Leone], אתר משרד החוץ של שווייץ

== הערות שוליים ==
אריון קורפוריישן

אריון קורפוריישן (Aerion Corporation) היא חברה אמריקאית לפיתוח וייצור מטוסי מנהלים על-קוליים, הממוקמת ברינו (נבדה).

בין הפרויקטים שעליהם עובדת החברה, נכלל מטוס המנהלים הסילוני העל-קולי AS2, שיכול להוביל 8–12 נוסעים. בנובמבר 2015, שמה לה החברה למטרה לקבל את אישור ה-FAA ל-AS2 עד לשנת 2021, ולכניסתו לשירות ב-2023, אך בנובמבר 2017 תיקנה את תאריך הכניסה לשירות ל-2025.

הדמיה דיגיטלית של המטוס Aerion [[AS2 (עיצוב עדכני לשנת 2017)]]



== קישורים חיצוניים ==

* 

* [https://travel.walla.co.il/item/3217510 בואינג ו-Aerion מציגות: מטוס על קולי חדש.] באתר "וואלה".
* [https://www.ias.co.il/תעופה/בואינג-ואריון-ייצרו-מטוס-מנהלים-על-קולי/ בואינג ואריון ייצרו מטוס מנהלים על-קולי.] באתר IAS - International Air Services .

== הערות שוליים ==

קטגוריה:קצרמר חברות
קטגוריה:יצרני מטוסים
קטגוריה:יצרני מטוסים אמריקאיים
דייהו FX212 סופר קרוזר

דייהו FX212 סופר קרוזר (באנגלית: Daewoo FX212 Super Cruiser) הוא אוטובוס מתוצרת יצרנית הרכב Zyle Daewoo Commercial Vehicle אשר מיוצר משנת 2007 ועד היום.

==היצרן==
Zyle Daewoo Commercial Vehicle נמצאת ברובה בבעלות חברת "Young-An Hat". בסיס החברה בעיר הנמל פוסאן בקוריאה הדרומית. החברה הוקמה בשנת 2002 כיורשת המיזוג הקודמת, "חברת דייהו מוטור". אוטובוסים אלו משמשים בעיקר לתחבורה ציבורית. חברת "Daewoo Bus" הייתה בשותפות בשנת 2006 עם "GM Daewoo" (כיום "ג'נרל מוטורס קוריאה" חברת בת של ג'נרל מוטורס).
==מאפיינים==
* אוטובוס תיירים מפואר.
* 47 מושבים (נהג + מדריך + 45 נוסעים).
* מנוע אחורי.
* סוג הנעה: מנוע הנעה אחורית.
* 1 דלת כניסה / יציאה.
* כניסה באמצעות מדרגות (רצפה גבוהה).
* קיבולת מכל דלק - 200 ליטר + 200 ליטר.
* אוטובוס סיפון יחיד .
* דגם "דייהו FX212 סופר קרוזר" פועל בארצות: דרום קוריאה, וייטנאם ורוסיה.

==תמונות==
<gallery mode="packed" heights="120">
קובץ:Chungju City Bus.JPG | "דייהו FX212 סופר קרוזר"
קובץ:경기고속 FXⅡ212.JPG | "דייהו FX212 סופר קרוזר" 
קובץ:Koreawide Kyungbook 1120.JPG | "דייהו FX212 סופר קרוזר" 
קובץ:Nuga Best Bus.jpg | "דייהו FX212 סופר קרוזר" 
קובץ: Gyeongbuk Express FX II 212 Back.jpg| "דייהו FX212 סופר קרוזר"
קובץ: FX212 Front side.JPG| "דייהו FX212 סופר קרוזר"
קובץ:Kyungbook Express 1617.JPG | "דייהו FX212 סופר קרוזר" 
</gallery>

==ראו גם==
* דייהו BS/BM

== קישורים חיצוניים ==

* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-2007
FX212
קטגוריה:כלי רכב המיוצרים בקוריאה הדרומית
קטגוריה:כלי רכב מנוע אחורי
דייהו טיקו

דייהו טיקו (באנגלית: Daewoo Tico) היא מכונית סופרמיני מתוצרת 4 חברות: יצרנית הרכב דייהו - Daewoo Motors אשר יוצרה בין השנים 1991–2000 בדרום קוריאה, יצרנית הרכב הרומנית Automobile Craiova (קרויה משנת 1997 "Daewoo Automobile Romania") אשר יוצרה בין השנים 1998–2001 ברומניה, יצרנית הרכב הפולנית Fabryka Samochodów Osobowych אשר יוצרה בין השנים 1996–2001 בפולין, ויצרנית הרכב האוזבקיסטנית Uz-DaewooAuto אשר יוצרה בין השנים 1996–2001 באוזבקיסטן.

חברת האם היה תאגיד וקונצרן הרכב דייהו.

==מאפיינים==
* דגם "דייהו טיקו" התבסס על דגם "סוזוקי אלטו" (דור שלישי, החל משנת 1988), מתוצרת יצרנית הרכב היפנית סוזוקי מוטור, שהוגדרה בקטגוריית כלי הרכב ביפן "Kei car" . דגם "דייהו טיקו" שודרג ממנוע 547 סמ"ק של ה"סוזוקי אלטו" למנוע 796 סמ"ק.
* 5 דלתות האצ'בק.
* מנוע קדמי.
* מנוע בנזין.
* יוצרה גרסה של הדגם בקוריאה הדרומית עם מנוע שתודלק בגז פחמימני מעובה.
* קיבולת מכל דלק - 30 ליטר.
* מצבר - 12 וולט.
* מרחק בלימה במהירות 100 קמ"ש - 48.5 מטר (על כביש אספלט).
* תאוצה בין 0–100 קמ"ש היא 17.5 שניות (מנוע המפיק 41 כ"ס).

===יצוא ושיווק דגם "דייהו טיקו"===
* "דייהו טיקו" יוצא לשווקים באירופה. הדגם היה פופולרי מאוד במדינות כמו: רומניה, בולגריה, מקדוניה, צ'כיה, הרפובליקה הסלובקית, קרואטיה, סלובניה, הונגריה, אוסטריה ופולין.
* הדגם יוצא לאמריקה הלטינית ושם הוא נקרא גם "דייהו פינו" (Daewoo Fino) בכמה שווקים. דגם "דייהו טיקו" היה פופולרי במיוחד בפרו ובקולומביה.
* דגם "דייהו טיקו" הופעל לשירותי מוניות בפרו.

===דגמים===
* "SE".
* "SL".
* "SX".

== תמונות ==
<gallery mode="packed" heights="120">
קובץ:Daewoo Tico SL 1997 (10581344836).jpg | "דייהו טיקו" דגם "SL", שנת 1997
קובץ:White Daewoo Tico SE in Kraków (1).jpg | "דייהו טיקו" דגם "SE" (צולם בעיר קרקוב ב-פולין)
קובץ:White Daewoo Tico SE in Kraków (3).jpg | "דייהו טיקו" דגם "SE" (צולם בעיר קרקוב ב-פולין)
קובץ:Daewoo Tico hl.jpg | "דייהו טיקו"
קובץ:Daewoo Tico 800 SX 1999 (33620045453).jpg | "דייהו טיקו" דגם "SX", שנת 1999
קובץ: Daewoo Tico SX in Kraków.jpg | "דייהו טיקו" (צולם בעיר קרקוב ב-פולין)
קובץ:Taxi Yellow Lima Peru (II).jpg | "דייהו טיקו" - מונית (צולם בעיר לימה בפרו)
קובץ:Aleppo-taxi.JPG | "דייהו טיקו" - מונית
</gallery>

==ראו גם==
* דייהו טוסקה

== קישורים חיצוניים ==

* 
* 
* 

==הערות שוליים==

טיקו
קטגוריה:מכוניות סופרמיני
קטגוריה:מוניות
קטגוריה:דגמי מכוניות שהושקו ב-1991
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים בפולין
קטגוריה:כלי רכב המיוצרים ברומניה
קטגוריה:כלי רכב המיוצרים באוזבקיסטן
יחסי סומליה–שווייץ

יחסי סומליה–שווייץ הם היחסים הדיפלומטיים הרשמיים שבין הרפובליקה הפדרלית של סומליה לבין הקונפדרציה השווייצרית.

== היסטוריה ==
בין הרפובליקה הפדרלית של סומליה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, סומליה היא אחת מהמדינות המועדפות בקרן אפריקה לשיתופי פעולה. שווייץ הכירה לראשונה בעצמאותה של סומליה מהממלכה המאוחדת ואיטליה מיד לאחר שזכתה בה – 1 ביולי 1960. שווייץ מעורבת במיזמי פיתוח במדינה ומספקת סיוע הומניטרי.

בסומליה מתקיים תהליך של הקמה מחדש של המדינה לאחר עשרים שנים של לחימה במלחמת האזרחים בסומליה (שלפי רבים תמה ב-2006). שווייץ מעמיקה את היחסים שלה עם סומליה ומינתה לה שגריר היושב בשגרירות שווייץ בניירובי. שווייץ עובדת עם הממשל הפדרלי הסומלי במוגדישו ותומכת גם בשכנותיה של סומליה. סוכנויות האומות המאוחדות, ארגונים לא ממשלתיים וארגונים אזוריים כמו האיחוד האפריקאי הם פרטנרים של שווייץ במעורבותה בסומליה.

הסיוע ההומניטרי של שווייץ עזר לסומלים רבים שסבלו. שווייץ תומכת בתהליך בניית השלום במדינה.

על פי הלשכה השווייצרית המרכזית לסטטיסטיקה, בשנת 2015 התגוררו בסומליה עשרים אזרחים שווייצרים, מהם אחד הוא בעל אזרחות כפולה – דרכון סומלי ודרכון שווייצרי.

== נציגויות דיפלומטיות ==
* סומליה אינה מיוצגת בשווייץ, הן בדרג השגרירות והן בדרג הקונסולרי.
* שווייץ אינה מיוצגת בסומליה, הן בדרג השגרירות והן בדרג הקונסולרי. שווייץ האמינה את שגרירותה שבניירובי, בירת קניה הסמוכה, על סומליה.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/somalia/switzerland-somalia.html Bilateral relations Switzerland–Somalia], אתר משרד החוץ של שווייץ
קרחון צ'מברלין (גרינלנד)

קרחון צ'מברלין (באנגלית: Chamberlin Glacier) הוא קרחון בצפון-מערב גרינלנד.

הקרחון ממוקם מצפון לבסיס האוויר תולה.

הקרחון הוא אחד מארבעת הקרחונים הגדולים המזינים את פיורד וולסטנהולם; (הקרחונים האחרים הם: קרחון סולסברי, קרחון קנוד רסמוסן, וקרחון האראלד מולטקה).

קרחון צ'מברלין הוא הארוך מבין ארבעת הקרחונים - אורכו של קרחון צ'מברלין הוא כ-8 קילומטרים, ורוחבו הוא כ-800 מטרים.

== לקריאה נוספת ==


<div class="mw-content-ltr">• Steven J. Mock, [https://books.google.co.il/books?id=LPODlUM4H9IC&pg=PA1&lpg=PA1&dq=%22Chamberlin+Glacier%22+Greenland&source=bl&ots=8A6MB_u6nx&sig=ACfU3U3nq9NfdMr0xYWraXKDgBlSarL3EQ&hl=en&sa=X&ved=2ahUKEwjVtKHMyb_lAhUJCuwKHX3ABF4Q6AEwEHoECAkQAQ#v=onepage&q=%22Chamberlin%20Glacier%22%20Greenland&f=false Fluctuations of the terminus of the Moltke Glacier], Cold Regions Research and Engineering Laboratory (U.S.), P 2</div>

<div class="mw-content-ltr">• Greenland Ecosystem Monitoring, [http://g-e-m.dk/fileadmin/g-e-m/GEM/Report_Cards_2018_web.pdf ANNUAL REPORT CARDS 2018]</div>

== קישורים חיצוניים ==
* [https://latitude.to/satellite-map/gl/greenland/212951/chamberlin-glacier-greenland תצלום לוויין של אזור קרחון צ'מברלין]
* [http://www.notsogreen.com/2007/10/north_of_thule.php תצלומי אזור הקרחון]
* [https://www.enchantedlearning.com/shimmerings/files/wolstenholmefjord20130705.shtml תצלום אוויר של אזור קרחון צ'מברלין]

== הערות שוליים ==

צ'מברלין
גבעת מקלאוד (אנטארקטיקה)

גבעת מקלאוד (באנגלית: McLeod Hill) היא גבעה עגולה, מכוסה קרח, בחלק הדרומי של מישור המימונט, בארץ גרהאם שבאנטארקטיקה.

גובהה של הגבעה 1,790 מטרים מעל פני הים.

הגבעה נמצאת כ־2 קילומטרים מזרחית למוצאו של קרחון נורת'איסט.

== היסטוריה ==
=== גילוי הגבעה ===

הגבעה מופתה באופן חלקי בשנת 1936 על ידי המשלחת הבריטית אל ארץ גרהאם.

הגבעה מופתה שנית על ידי השירות האנטארקטי של ארצות הברית בין השנים 1939–1941.

הגבעה מופתה בשנת 1946 על ידי סקר שטחי חסות איי פוקלנד.

=== מקור השם ===

הגבעה נקראת על שמו של קנת' א. מקלאוד (Kenneth A. McLeod), תצפיתן מטאורולוגי שהיה חלק מצוות סקר שטחי חסות איי פוקלנד, וביולי - דצמבר 1947 שהא עם אנשי משלחת החקר האנטארקטית רון בתחנה המטאורולוגית, המצוייה כ-2 קילומטרים מזרחית לגבעה זו.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9738 גבעת מקלאוד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9327&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת מקלאוד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מקלאוד (אנטארקטיקה)
קטגוריה:חוף פאלייר
אלברט גרוסמן

אלברט ברנרד גרוסמן (באנגלית: Albert Bernard Grossman; 21 במאי 1926 – 25 בינואר 1986) היה אמרגן יהודי-אמריקאי. ברשימת האמנים שניהל נמנים פיטר, פול ומרי, בוב דילן, הבנד, ג'ניס ג'ופלין, ג'ון לי הוקר, אודטה, גורדון לייטפוט ואמנים אחרים מתחום הפולק והפולק רוק.

==קורות חיים==
נולד בשיקגו למשפחת מהגרים יהודים מרוסיה. בשנות החמישים החל להקשיב לאמנים במועדונים והיה בין הראשונים ששמו לב לתחיית סגנון הפולק והצלחתו הראשונית. ב-1956 פתח את ה-Gate of Horn במרתף מלון ריץ בשיקגו כמועדון ייעודי לפולק. שם הופיעה בין השאר גם ג'ואן באאז בת ה-18. ב-1959 יזם יחד עם ג'ורג' ויין את פסטיבל הפולק של ניופורט. גרוסמן עבר לניו יורק והחל לבקר במועדונים כ"The Bitter End" ,"The Golden Chords" ו"The Gaslight" על מנת לאתר כישרונות צעירים ולהחתים אותם.

ב-1961, חיבר את פיטר יארו, פול סטוקי ומרי טרוורס ויצר את להקת פיטר, פול ומרי, שהפכה לאחת המצליחות בסצנת הפולק. ב-20 באוגוסט 1962 החתים גרוסמן גם את בוב דילן הצעיר והעניק את שירו Blowin' in the Wind ללהקת פיטר, פול ומרי, שהקליטו ופרסמו אותו עוד לפני דילן.

גרוסמן ואשתו סאלי רכשו בית בעיירה וודסטוק שבמדינת ניו יורק ודילן היה בן-בית במקום, עד שרכש לאחר נישואיו לשרה בית לא רחוק משם. ביתם של הזוג גרוסמן מופיע על עטיפת תקליטו של דילן Bringing It All Back Home. מן הביוגרפיות של דילן ומן הסרט Dont Look Back המתעד את סיבוב ההופעות של דילן בבריטניה ב-1965 עולה דמותו של גרוסמן כאמרגן אבהי מאוד, קולני ואגרסיבי המגונן על האמנים שלו מפני התקשורת והציבור, לעיתים באופן ברוטלי וגס. דילן ביטל את החוזה עם גרוסמן ביולי 1970, לאחר שהבין כי גרוסמן נטל לעצמו 50% מרווחיו.

באוקטובר 1970 נפטרה ג'ניס ג'ופלין ממנת יתר של הרואין. באותה עת הלקוחות היחידים של גרוסמן היו חברי להקת הבנד. במקביל לעבודה עמם הקדיש גרוסמן את זמנו להנצחתה של ג'ופלין והוצאת התקליט Janis שראה אור ב-1973.

ב-1970 ייסד גרוסמן את אולפני Bearsville וחברת תקליטים באותו שם סמוך לביתו בוודסטוק. בחברה זו הקליטו בין השאר פול באטרפילד וגיל אוונס. החברה התקיימה עד 1984.

גרוסמן נפטר מדום לב בגיל 59 בהיותו בטיסת קונקורד על מנת להשתתף בכינוס מקצועי בקאן. הוא נקבר סמוך לביתו בוודסטוק.

== בתרבות ==
בסרטם של האחים כהן, "בתוך לואין דייוויס" מגלם פ. מארי אברהם את דמותו של האמרגן באד גרוסמן, שעוצב בדמותו של גרוסמן.

== קישורים חיצוניים ==
* רורי או'קונור, [http://theband.hiof.no/articles/agg_musician_june_1987.html הספד], Musician Magazine, June 1987
* [https://www.nytimes.com/1986/01/28/obituaries/albert-b-grossman-influential-manager-in-pop-music-field.html Albert B. Grossman, Influential Manager in Pop-Music Field], נקרולוג בניו יורק טיימס, 1986
* [https://archive.org/details/bobdylanencyclop00gray/page/283 ערך באנציקלופדיית בוב דילן]
* 

קטגוריה:ערכים שבהם תבנית בריטניקה אינה מתאימה
קטגוריה:אמרגנים אמריקאים
קטגוריה:אמרגנים יהודים
קטגוריה:בוגרי אוניברסיטת רוזוולט
קטגוריה:מנהלי מוזיקה אמריקאים
קטגוריה:אנשי עסקים יהודים אמריקאים
קטגוריה:אמריקאים שנולדו ב-1926
קטגוריה:אמריקאים שנפטרו ב-1986
Din (אתר אינטרנט)

דין - עורכי דין ומידע משפטי בישראל הוא אתר אינטרנט בעברית, העוסק בתחומי המשפט. בשנת 2021, שינה האתר את כתובתו במסגרת מיתוג מחדש, מ-LawGuide.co.il ל-din.co.il.

==אודות האתר==
האתר הוקם בשנת 2007. באתר כ-20,000 דפי תוכן ותקצירי פסיקה במגוון תחומים, המציעים לגולשי האתר דרכים לפתרון בעיות משפטיות ומימוש זכויות.

בשנת 2020, ציין מעריב את האתר כבין "חמשת האתרים שיעזרו לכם לפתור בעיות משפטיות און ליין" ואתר וואלה! NEWS מנה אותו בין אתרי הייעוץ המשפטי לקבלת ייעוץ משפטי בחינם. כך גם בעיתון גלובס.

האתר כולל פורומים לפי תחומי משפט שונים, באמצעותם מקבל הציבור מענה לשאלותיו מכ-250 עורכי דין. האתר כולל גם מדריכים משפטיים, תקצירי פסקי דין, מגזין משפטי, מאגר חוזים וטפסים וערוץ וידאו משפטי. תשובות מהפורומים מצוטטות רבות בעיתונות.

באתר קיים מאגר גדול של שאלות ותשובות. קהילת עורכי הדין המספקים תשובות בהתאם לתחום עיסוקם יצרה מאגר תשובות מקיף, הכולל אינפורמציה רלוונטית לכלל גולשי האתר, ומאפשרת לקבל מענה מקצועי באופן אנונימי. בין עורכי הדין באתר אליעד שרגא, ראובן ליפקין, אוריאל זעירא, אהוד פאי ועוד.

לאתר יש הסכמי שיתוף פעולה לשימוש בתוכן חדשותי משפטי שהוא יוצר, עם וואלה! NEWS, מעריב, אתר N12, כלכליסט, מאקו וספורט5.

== קישורים חיצוניים ==
* 
* 

==הערות שוליים==

קטגוריה:אתרי חדשות ישראליים
קטגוריה:אתרי אינטרנט משפטיים ישראליים
קטגוריה:אתרים מבוססי תוכן משתמש
לפונזו אליס

לפונזו דארנל אליס (באנגלית: LaPhonso Darnell Ellis; נולד ב-5 במאי 1970) הוא כדורסלן עבר אמריקאי, אשר שיחק בליגת ה-NBA בין השנים 1992–2003. ממוצעיו הכוללים לאורך הקריירה הם 11.9 נקודות, 6.5 ריבאונדים ו-1.6 אסיסטים למשחק.

==קריירת תיכונים ומכללות==
אליס נולד בעיר סנט לואיס המזרחית אשר באילינוי, ולמד ב"תיכון לינקולן" המקומי. בשתי עונותיו האחרונות בקבוצת הכדורסל של התיכון זכה עמה באליפות התיכונים של אילינוי, ובשנת 1988 נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.

בשנת 1988 החל אליס ללמוד באוניברסיטת נוטרדאם אשר בצפון אינדיאנה, וב-4 עונותיו בקבוצת הכדורסל שלה רשם ממוצעים של 15.5 נקודות, 11.1 ריבאונדים ו-2.1 חסימות למשחק. בעונת 1991/1992 הפסידה הקבוצה במשחק גמר "טורניר ההזמנה הלאומי" (NIT), הנחשב לטורניר השני בחשיבותו לאחר טורניר אליפות המכללות בכדורסל.

==קריירה ב-NBA==
בדראפט ה-NBA{{כ}} 1992 נלקח אליס בבחירה החמישית, על ידי דנוור נאגטס. בעונתו הראשונה ב-NBA קלע אליס 14.7 נקודות בממוצע למשחק, ובסיומה נבחר לחמישיית הרוקיז של העונה. בעונה העוקבת העפילו הנאגטס לשלב הפלייאוף מהמקום השמיני באזור המערבי, ואף הפתיעו את המדורגת ראשונה סיאטל סופרסוניקס כשהדיחו אותה כבר בסיבוב הראשון, בתוצאה 3–2. הייתה זו הפעם הראשונה בה קבוצה המדורגת שמינית באזור שלה מדיחה את המדורגת ראשונה. בסיבוב השני פגשה דנוור את יוטה ג'אז, והפסידה לה בתוצאה 3–4. לאורך הפלייאוף היה אליס הקלעי המוביל של הנאגטס, עם ממוצע של 14.8 נקודות למשחק. בספטמבר 1994 נפצע אליס בברכו הימנית, ונאלץ להחמיץ את 76 המשחקים הראשונים של עונת . בעונת הוביל אליס את קלעי קבוצתו עם שיא קריירה של 21.9 נקודות בממוצע למשחק. בעונתו האחרונה בקבוצה, רשמה דנוור את המאזן הגרוע ביותר בתולדותיה, 11–71 (13.4%), אשר הציב אותה במקום האחרון ב-NBA.

לקראת עונת חתם אליס על חוזה באטלנטה הוקס, אך בשתי עונותיו במדיה הציג יכולת מאכזבת וקלע 8.9 נקודות למשחק בלבד. ב-3 העונות הבאות שימש כשחקן ספסל במינסוטה טימברוולבס ובמיאמי היט, ובסיום עונת פרש ממשחק, בגיל 32.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת נוטרדאם
קטגוריה:בחירות דראפט של דנוור נאגטס
קטגוריה:כדורסלני דנוור נאגטס
קטגוריה:כדורסלני אטלנטה הוקס
קטגוריה:כדורסלני מינסוטה טימברוולבס
קטגוריה:כדורסלני מיאמי היט
קטגוריה:אמריקאים שנולדו ב-1970
סובארו R2

סובארו R2 (ביפנית: スバル・R2, באנגלית: Subaru R2) היא מכונית סופרמיני, שהוגדרה בקטגוריית כלי הרכב ביפן "Kei car" מתוצרת יצרן הרכב היפני סובארו אשר יוצרה בין השנים 2003–2010.

== מפרט ==

* דגם "סובארו R2" הוצג לראשונה ב-8 בדצמבר 2003 ביפן.
* שם הדגם "סובארו R2" ניתן בעקבות דגם סובארו R-2 שיוצר בין השנים 1969–1972.
* 5 דלתות.
* 5 מושבים.
* מנוע קדמי - רוחבי.
* מנוע בנזין.
* מנוע קירור מים.
* קיבולת מכל דלק - 30 ליטר.

===דגמים===
* "DBA-RC1".
* "DBA-RC2".

== גלריה ==
<gallery mode="packed" heights="120">
קובץ:Subaru R2 203.JPG | "סובארו R2"
קובץ: Subaru R2, facelift, rear view.jpg| "סובארו R2"
קובץ: Subaru R2.jpg| "סובארו R2"
קובץ: Subaru r2.jpg| "סובארו R2"
קובץ:Subaru R2 rear.jpg | "סובארו R2"
קובץ: Subaru R2 type S.JPG| "סובארו R2" דגם "S"
</gallery>

==ראו גם==
* סובארו
* סובארו R-2
* סובארו 360
* סובארו R1

== קישורים חיצוניים ==

== הערות שוליים ==

קטגוריה:מכוניות סופרמיני
R2
קטגוריה:דגמי מכוניות שהושקו ב-2003
קטגוריה:כלי רכב יפניים
קטגוריה:כלי רכב מסוג קיי
מלחמת האזרחים במאלי

מלחמת האזרחים במאלי היא מלחמת אזרחים שהחלה בינואר 2012 בין צפון מאלי לדרומה.<ref></ref>

== מהלך המלחמה ==
החל מ-16 בינואר ועד מרץ 2012 התחוללה עיקר הלחימה בשלוש ערים במזרח המדינה: מנקה , תסלית ואגלהוק . בסבב לחימה שהחל ב-11 במרץ ניצחו המורדים את צבא מאלי בתסלית, והחלו בהתקדמות לפנים הארץ.

ב-22 במרץ 2012 הדיח צבא מאלי את נשיא מאלי אמדו טומני טורה, בעקבות הניהול הכושל של המלחמה. במקומו הקים גוף בשם 'הוועדה הלאומית לשמירת הדמוקרטיה והמדינה' שעמד בראשו אמדו טומני טורה.

ב-6 באפריל הכריזו המורדים על עצמאות אזוואד.

המורדים גירשו את צבא מאלי מהשטח שכבשו בצפון מאלי, ובמשך כשנתיים נשאר השטח אצלם, ללא כל התערבות של צבאות אחרים. כל אותו זמן ביקשה ממשלת מאלי עזרה צבאית זרה כדי לכבוש מחדש את הצפון.

ב-11 בינואר 2013 החל הצבא הצרפתי במבצע סרוואל, פעולות נגד המורדים. כוחות ממדינות אחרות באיחוד האפריקאי הגיעו לאזור זמן קצר לאחר מכן. עד 8 בפברואר באותה השנה נכבש השטח שהוחזק על ידי המורדים על ידי צבא מאלי ובעזרת הקואליציה הבינלאומית.

עסקת שלום בין הממשלה למורדים טוארג נחתמה ב-18 ביוני 2013. עם זאת, ב-26 בספטמבר 2013 פרשו המורדים מהסכם השלום וטענו כי הממשלה לא כיבדה את התחייבויותיה בהסכם.

הסכם הפסקת אש חדש נחתם ב-19 בפברואר 2015 באלג'יר שבאלג'יריה, אולם הלחימה עדיין נמשכת, אם כי בעוצמה נמוכה יותר מבעבר.

==ראו גם==
* מבצע סרוואל
* משבר בני הערובה באתר הגז עין אמנאס

==קישורים חיצוניים==

==הערות שוליים==

קטגוריה:מלחמות אזרחים באפריקה
קטגוריה:מאלי: היסטוריה
יחסי סודאן–שווייץ

יחסי סודאן–שווייץ הם היחסים הדיפלומטיים הרשמיים שבין הרפובליקה של סודאן לבין הקונפדרציה השווייצרית.

== היסטוריה ==
בין הרפובליקה של סודאן לבין הקונפדרציה השווייצרית מתקיימים יחסים דיפלומטיים רשמיים. שווייץ תמכה בצעדים של סודאן לשחרור ההגבלות על הדרום שהסתיימו בסופו של דבר בפיצול המדינה הגדולה ביותר בשטחה באפריקה.

היחסים הדו-צדדיים שבין שווייץ לסודאן הם יחסים דיפלומטיים לא היסטוריים במיוחד. שווייץ הכירה בעצמאותה של סודאן בשנת 1956 וכוננה עמה יחסים דיפלומטיים רשמיים בשנת 1960. שנה לאחר מכן פתחה שווייץ נציגות דיפלומטית בבירה ח'רטום שהפכה בהמשך לשגרירות השווייצרית בסודאן.

על פי הלשכה השווייצרית המרכזית לסטטיסטיקה, בסוף שנת 2017 התגוררו בסודאן שבעים ושמונה אזרחים שווייצרים. חלקם התגוררו בסודאן למשך שנים ומחזיקים אזרחויות כפולות וחלקם נמצאים בסודאן כחלק ממשלחות של ארגונים בינלאומיים כגון האומות המאוחדות.

== נציגויות דיפלומטיות ==
* שווייץ מיוצגת בסודאן בדרג השגרירות באמצעות שגרירות שהיא מחזיקה בח'רטום, בירת המדינה.
* סודאן אינה מיוצגת בשווייץ בדרג השגרירות. סודאן מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/sudan/switzerland-sudan.html Bilateral relations Switzerland–Sudan], אתר משרד החוץ של שווייץ

== הערות שוליים ==
יחסי נמיביה–שווייץ

יחסי נמיביה–שווייץ הם היחסים הדיפלומטיים הרשמיים שבין רפובליקת נמיביה לבין הקונפדרציה השווייצרית.

== היסטוריה ==
בין רפובליקת נמיביה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים שבין שתי המדינות הם חמים וידידותיים ועשויים לצמוח אף יותר בעתיד.

תהליך קבלת העצמאות של נמיביה שנשלטה על ידי דרום אפריקה החל משנת 1920 התרחש בז'נבה תחת הפיקוח של האומות המאוחדות ובתמיכה שווייצרית. המועצה הפדרלית של שווייץ הכירה במדינה החדשה והצעירה מיד לאחר שזו זכתה בעצמאותה בשנת 1990.

נפתח משרד שיתוף פעולה שווייצרי בווינדהוק בשנת 1989 שלאחר העצמאות הפך לקונסוליה כללית. הקונסוליה נסגרה בשנת 1996 ונפתחה מחדש ב.

== שווייצרים בנמיביה ==
בסוף שנת 2015 התגוררו בנמיביה על פי הלשכה השווייצרית המרכזית לסטטיסטיקה שלוש מאות עשרים ואחת שווייצרים. בנמיביה ישנה נוכחות גדולה של תיירים שווייצרים והיא עולה מדי שנה ושנה.

== נציגויות דיפלומטיות ==
* נמיביה אינה מיוצגת בשווייץ, הן בדרג השגרירות והן בדרג הקונסולרי.
* שווייץ אינה מיוצגת בנמיביה בדרג השגרירות. שווייץ מיוצגת בנמיביה בדרג הקונסולרי באמצעות קונסוליה רשמית שהיא מחזיקה בוינדהוק, בירת המדינה.

== קישורים חיצוניים ==
* [https://www.eda.admin.ch/countries/namibia/en/home/switzerland-and/bilateral-relations.html Bilateral relations Switzerland–Namibia], אתר משרד החוץ של שווייץ

== הערות שוליים ==
ג'ון פרקינסון

ג'ון פרקינסון (באנגלית: John Parkinson) (10 בפברואר 1885 - 5 ביוני 1976) היה קרדיולוג אנגלי הידוע בשל תיאור תסמונת וולף–פרקינסון–וייט יחד עם הקרדיולוגים לואי וולף ופול דאדלי וייט.

==ביוגרפיה==
פרקינסון נולד ב-10 בפברואר 1885 בפולטון לה-פילד, לנקשייר שבאנגליה. הוא למד ביוניברסיטי קולג' לונדון, בבית הספר לרפואה של אוניברסיטת פרייבורג ובבית החולים המלכותי של לונדון. הוא קיבל תואר דוקטור לרפואה ב-1910 ולאחר מכן עבד כעוזרו של הקרדיולוג ג'יימס מקינזי בבית החולים בלונדון.

במהלך מלחמת העולם הראשונה הוא שירת בחיל הרפואה של הצבא הבריטי, ופיקד על מרכז קרדיולוגי צבאי בעיר רואן. לאחר המלחמה הוא חזר לבית החולים בלונדון, שם התמנה למנהל מחלקת קרדיולוגיה. פרקינסון שימש גם כיועץ לבית החולים הקרדיולוגי הלאומי וכן עבד כקרדיולוג אזרחי בחיל האוויר המלכותי בין השנים 1931-1956.

ב-1948 קיבל פרקינסון תואר של אביר על ידי המלך ג'ורג' השישי. ב-10 בספטמבר-1952 נפתח הקונגרס האירופאי הראשון לקרדיולוגיה בראשותו של פרקינסון.

פרקינסון התחתן עם קלרה אלווין לה-ברוק, אותה פגש בזמן ששהה ברואן במלחמת העולם הראשונה. לשניים נולדו 4 בנות ובן אחד. בנו, רוברט פרקינסון, נהרג ב-1942 במהלך מבצע קרברוס במלחמת העולם השנייה כשהוא בגיל 19.

פרקינסון נפטר ב-5 ביוני 1976.

==הערות שוליים==

קטגוריה:קרדיולוגים
קטגוריה:רופאים בריטים
קטגוריה:בריטים שנולדו ב-1885
קטגוריה:בריטים שנפטרו ב-1976
ילדי קניון הזהב

ילדי קניון הזהב הוא סרט ילדים ישראלי משנת 1995 המתרחש בקניון הזהב בראשון לציון, כחלק מהליך הקידום של הקניון.

את התסריט כתבו מיקי גולדנברג, יעל שטרן ודניאל אסף, שגם ביים יחד עם אושרי הילזנרט.

==תקציר העלילה==
הסרט נפתח בכיתתה של ילדה בשם שלי אשר מספרת בפני המורה ותלמידי הכיתה על בת זוגו החדשה של אביה ומתארת אותה בדמות מכשפה מרשעת.

היא מספרת על כך שהיא ואחיה בורחים מהבית ומשאירים פתק לאביהם. הם עוברים הרפתקאות ובמהלכם הם תופסים זוג פושעים הבאים לפרוץ לקניון החדש שמקים אביהם.

בנוסף היא מתארת בסיפורה את רצונה שאביה יהיה חבר של מיכל, אמא של שני ילדים מבית ספרה העובדת בחנות משחקים וצעצועים לילדים.

בסוף הסרט נמצא כי הסיפור הוא בדיה ופרי דמיונה של שלי וכי אביה אינו המקים של הקניון אלא חשמלאי המועסק בקניון, בנוסף מתואר ניסיון התקרבותה של ריטה, בת זוגו של אביה אל שלי.

==שחקנים==
* שלי (אילאיל ברתנא)
* דין (טל גורי)
* מיכל (מיכל זוארץ)
* ריטה (מיטל דוהן)
* יורם (דני שגב)
* גנבים - צחי נוי, חן חגי

==קישורים חיצוניים==

*

קטגוריה:סרטי 1995
קטגוריה:סרטי ילדים ישראליים
קטגוריה:סרטים שמתרחשים במרכזי קניות
קטגוריה:ראשון לציון בקולנוע
קטגוריה:סרטים ישראליים משנת 1995
שישה מיליון רסיסים

שישה מיליון רסיסים הוא סרט ישראלי משנת 2001, אשר היה מועמד לשמונה פרסי אופיר.

==תקציר עלילה==
הסרט מתרחש בתל אביב בשנת 1969, מאיה היא בת יחידה לזוג ניצולי שואה, אמה בעקבות הטראומה מהשואה אינה יוצאת אף פעם מביתה ואביה משתף פעולה עם רצונותיה של האם.

מאיה עובדת בספרייה ואף כותבת מדי פעם.

היא מפתחת זוגיות עם יונתן שגם הוא בן לניצולי שואה, מערכת היחסים נקטעת כאשר היא חווה התמוטטות עצבים ומאושפזת במוסד פסיכיאטרי.

במוסד היא עוברת התקפי חרדה הקשורים לשואה, הקשר בינה לבין יונתן מתחדש כאשר מתגלה שגם אמו מאושפזת במקום.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| ענת לירי || מאיה
|-
| סנדרה שדה || רות
|-
| נתי רביץ || רון 
|-
| ישי גולן || יונתן
|-
| ליה קניג || פולה
|-
| דנה פרנס || קרן
|-
| מוסקו אלקלעי || יצחק
|-
| חני פירסטנברג || דנה
|-
| יון תומרקין || אדם
|}

==קישורים חיצוניים==

*[http://www.habama.co.il/Pages/Event.aspx?Subj=4&Area=1&EventId=1894 שישה מיליון רסיסים], באתר הבמה
*

==הערות שוליים==

קטגוריה:סרטי 2001
קטגוריה:סרטים ישראליים
קטגוריה:סרטים על ניצולי השואה
קטגוריה:תל אביב-יפו בקולנוע
קטגוריה:סרטים ישראליים משנת 2001
רואלד האין

רואלד האין (בנורווגית: Roald Øyen; נולד ב-12 בספטמבר 1940) הוא מנחה טלוויזיה נורווגי.

==ביוגרפיה==
האין נולד בנורווגיה, ב-1961 החל לשמש כבמאי ב-NRK, רשת השידור הציבורית של נורווגיה.

בשנות השבעים עבר לתחום ההנחיה בטלוויזיה כשהגיש את תוכנית חידות הטריוויה "Bit for bit, bilde for bilde", הוא היה בתפקיד זה עד 1987.

ב-1968 שיחק בסרט "Snow Treasure" המבוסס על ספר ילדים באותו שם העוסק בנורווגיה תחת הכיבוש הנאצי במלחמת העולם השנייה.

ב-1994 הפיק את סרט הטלוויזיה "Beslutningen".

ב-1995 הופיע בפרק של "Lille lørdag", תוכנית מערכונים של ערוץ NRK1.

ב-2010 הוענק לו העיטור "King's Medal of Merit" על ידי בית המלוכה הנורווגי.

ב-1963, 1980, 2001 ו-2003 הגיש את הניקוד הנורווגי באירוויזיון.

ב-1968, 1972, 1984 פרשן לטלוויזיה הנורווגית את האירוויזיון.

ב-1968 נישא לעיתונאית נינה בורג.

==קישורים חיצוניים==

* 

==הערות שוליים==

קטגוריה:מנחי טלוויזיה נורווגים
קטגוריה:ילידי 1940
קרין אייבשיץ-סגל

קרין אייבשיץ-סגל (נולדה ב-1979) היא מנכ"לית משותפת (יחד עם דניאל בן עטר) של אינטל ישראל וסמנכ"לית אינטל העולמי בקבוצת Design Engineering Group.

== ביוגרפיה ==
קרין היא בוגרת בית הספר הריאלי העברי בחיפה ושירתה בצה"ל כמורה למתמטיקה בפנימייה הצבאית לפיקוד בחיפה. היא בעלת תואר ראשון במדעי המחשב מהטכניון.

בשנת 2001 החלה לעבוד כמפתחת תוכנה באינטל. אייבשיץ-סגל התמקדה בפיתוח מוצרים, מערכות ותשתיות, כלים ותהליכים, ומילאה תפקידי ניהול במהלך עבודתה באינטל. הייתה חברה בצוות הנדסת אימות המערכת שזכה בפרס האיכות של אינטל בשנת 2016.

ב-2017 התמנתה למנכ"לית מרכזי הפיתוח של אינטל ישראל וסמנכ"לית אינטל העולמי בקבוצת Manufacturing Validation Engineering.
הייתה חברה בצוות הגיוון וההכלה, שזכה בפרס ההישגים D&I של אינטל לשנת 2018.

בינואר 2023 מונתה למנכ"לית משותפת (יחד עם דניאל בן עטר) של אינטל ישראל.

בשנת 2022, הובילה את ועדת המשנה הלאומית של ישראל להגדלת ייצוג נשים טכנולוגיות בהייטק, כחלק מהוועדה הלאומית להגדלת ההון האנושי בהיי-טק.

מתגוררת בחיפה, נשואה ואם לשני ילדים.

==פרסים והוקרה==
ב-2017 נבחרה על ידי מגזין G40 של גלובס לאחת מארבעים הצעירים המבטיחים של ישראל, בשנת 2019 נכללה ברשימת 50 הנשים המשפיעות של "פורבס ישראל".

בשנת 2020, Global Semiconductor Alliance בחר באייבשיץ-סגל כמועמדת לפרס Rising Women of Influence, ובשנת 2021 היא נבחרה על ידי גלובס לאחת מ-50 הנשים הישראליות המשפיעות וההישגיות ביותר בישראל.

== קישורים חיצוניים ==

* יניב הלפרין, [https://www.pc.co.il/news/247594 קרין אייבשיץ-סגל מונתה למנכ"לית מרכזי הפיתוח של אינטל ישראל], באתר "אנשים ומחשבים", 13 באוגוסט 2017
* 
* 
* 
* 

==הערות שוליים ==

קטגוריה:אינטל ישראל: מנהלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:מתכנתות ישראליות
קטגוריה:מורים למתמטיקה בישראל
קטגוריה:מורות למתמטיקה בישראל
קטגוריה:חיפה: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
Dance Monkey

Dance Monkey הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-10 במאי 2019, כסינגל שני מתוך המיני-אלבום The Kids Are Coming, על ידי חברות התקליטים Bad Batch רקורדס וסוני מיוזיק.

השיר זכה להצלחה חסרת תקדים כאשר שהה אחד עשר שבועות בפסגת מצעד הסינגלים הבריטי, והפך לשיר הראשון בביצוע אישה שהצליח לעשות זאת. כמו כן השיר צעד מספר שיא של 30 שבועות במצעד השבועי של גלגלצ, מתוכם 10 שבועות במקום הראשון - השני שהצליח לעשות זאת אחרי "Shape of You" של הזמר אד שירן, הישג נדיר בתחנה. כמו כן, זהו השיר הראשון בתולדות המצעדים הלועזיים בישראל שדורג שנתיים ברציפות בעשירייה הפותחת במצעד השנתי (מקום 10 בשנת 2019 ומקום שלישי בשנת 2020).

== וידאו קליפ ==
הווידאו-קליפ שצולם עבור השיר בבימויו של ליאם קלי וניק קוזאקיס יצא לאור ב-24 ביוני 2019. נכון לאוגוסט 2024 היו לשיר למעלה מ 2.1 מיליארד צפיות.

בקליפ נראה קשיש מונשם המכונה "מיסטר טיימס", וכאשר מתחיל השיר להתנגן הוא משליך את מכונת ההנשמה ויוצא לפארק עם ידידיו - קשישים גם הם. כשהם נראים נוהגים ברכב ומשחקים.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 19×
|1,330,000
|-
!בריטניה (BPI)<ref></ref>
|פלטינה 4×
|2,400,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="2" |עולם
| rowspan="1" |10 במאי 2019
|rowspan="2" |הורדה דיגיטלית • הזרמת מוזיקה
|מקורית
| rowspan="2" | Bad Batch רקורדס
|
|-
|18 באוקטובר 2019
|חשופה
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי טונס אנד איי
קטגוריה:שירים באנגלית
קטגוריה:שירים על פרימטים
קטגוריה:שירים על ריקודים
קטגוריה:שירי אלקטרופופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה בארגנטינה
קטגוריה:שירי פלטינה מחומשת ומעלה באוסטרליה
קטגוריה:שירי פלטינה מחומשת בממלכה המאוחדת
קטגוריה:שירי יהלום בברזיל
קטגוריה:שירי יהלום בפולין
קטגוריה:שירי יהלום בצרפת
קטגוריה:שירי יהלום בקנדה
קטגוריה:סינגלים בהוצאת אלקטרה רקורדס
האיש שבא לקחת

האיש שבא לקחת הוא סרט קולנוע ישראלי משנת 1982, בבימויו של פרוספר פריינטה, בכיכובם של זאב רווח, יוסי וירז'נסקי, מירי זמיר, אסי דיין, מוני מושונוב ואריה מוסקונה. כמו כן, משולבים בסרט קטעים מתוך הקברט "הסטריפטיז האחרון".

הסרט היווה פארסה פוליטית על רקע מצבה הכלכלי של ישראל.

== תקציר העלילה ==
רגע לפני שהבורסה בתל אביב עומדת להתמוטט, מתוכננת מזימה לגנוב כסף רב במזוודת יהלומים, על ידי איש עסקים באמצעות כך שהוא ירכוש את היהלומים, ויברח מחוץ לישראל.

גם אשתו זוממת לגנוב את המזוודה. עורך דינו ומאהבה של אשתו מתכננים לגנוב ממנו את הכסף. בנוסף, פושע מפריז מגיע לארץ במסווה של איש עסקים. הוא מציג עצמו כמי שמעוניין להשקיע מיליונים בבניית מוסדות בארץ, אלא שהבניינים אינם, הכספים עברו לבורסה והתנדפו, המיליונר בצרות, וגם הממשלה בצרות. לבסוף מוצא את עצמו איש העסקים המסתורי מתמודד לכנסת.

== לקריאה נוספת ==
Ido Rosen. "[https://www.tandfonline.com/doi/full/10.1080/13531042.2022.2136563 Billion dollar madness: examining the paradox of financial satire through the 1980s economic crisis in Israeli comedy films]". (2022) Journal of Israeli History

== קישורים חיצוניים ==

*
* מ.פ., [http://jpress.org.il/Olive/APA/NLI_heb/SharedView.Article.aspx?href=DAV%2F1982%2F02%2F16&id=Ar01604&sk=FAD6302D 'האיש שבא לקחת' – למסכים], דבר, 16 פברואר 1982

קטגוריה:סרטים ישראליים משנת 1981
Johnny Run Away

Johnny Run Away הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-1 במרץ 2019, כסינגל ראשון מתוך המיני-אלבום The Kids Are Coming, על ידי חברת התקליטים Bad Batch רקורדס. השיר זכה בתואר פלטינה כפולה באוסטרליה.
== וידאו קליפ ==
הווידאו-קליפ שצולם עבור השיר יצא לאור ב-28 בפברואר 2019. את הווידאו-קליפ ביים לוק דאנינג.

== מיקומי שיא ==
===מצעדים שבועיים===

===מצעדים שנתיים===

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!בעולם
| rowspan="1" |1 במרץ 2019
|הורדה דיגיטלית • הזרמת מוזיקה
| rowspan="1" | Bad Batch רקורדס
||
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלי בכורה מ-2019
קטגוריה:שירי טונס אנד איי
קטגוריה:שירים באנגלית
קטגוריה:שירי להט"ב
Never Seen the Rain

Never Seen the Rain הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-16 ביולי 2019, כסינגל שלישי מתוך המיני-אלבום The Kids Are Coming, על ידי חברת התקליטים Bad Batch רקורדס.

== וידאו קליפ ==
הווידאו-קליפ שצולם עבור השיר יצא לאור ב-24 ביוני 2019. את הווידאו-קליפ ביים ניק קוזאקיס.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!בעולם
| rowspan="1" |16 ביולי 2019
|הורדה דיגיטלית • הזרמת מוזיקה
| rowspan="1" | Bad Batch רקורדס
||
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי טונס אנד איי
קטגוריה:שירים באנגלית
5 טבעות זהב

5 טבעות זהב הוא שעשועון טלוויזיה. הוא נמכר ל־13 מדינות ומשודר בישראל החל מאוקטובר 2019.

השעשועון מבוסס על תוכנית המשחק ההולנדית 5 טבעות זהב (במקור 5 Gold Rings).

== מהלך המשחק ==
השעשועון מורכב מחמישה שלבי משחק ושלב גמר.

=== שלבי המשחק ===
במשחק משחקים בכל פעם שני זוגות ולרשותם 5 טבעות. במרכז האולפן יש מסך LED ענק עליו מוקרנות תמונות שמהוות את השאלות, ועל אחד מהצוותים (הזוגות) ללכת ולמקם את הטבעת במקום המתאים בתמונה על פי שאלה שיקבל. (לדוגמה, יכולה להישאל שאלה כדוגמת "היכן נמצאת המדינה אירלנד?", בזמן שמוצגת מפה על הלוח, ועל המשתתף למקם את הטבעת במקום שבו הוא חושב שהמדינה נמצאת).

על־פי החוקים, די שפיקסל אחד בלבד מהאזור הנכון יהיה בתוך שטח הטבעת כדי שהתשובה תיחשב נכונה.

אם התשובה נכונה, הזוג מכניס לקופה שלו את סכום הכסף של אותו השלב ועובר לשלב הבא.

אם התשובה אינה נכונה, מאבד הזוג את אחת הטבעות ועליו לנסות ולענות שוב על השאלה. ברגע שהזוג איבד את כל 5 הטבעות הוא מפסיק את המשחק, אלא אם הוא הצליח לעבור בהצלחה את כל 5 השלבים ואין לו לאן להתקדם יותר במשחק. לרשותו של כל זוג יש גם שני גלגלי הצלה של "החלף שאלה".

ככל שמתקדמים בשלבים, סכום הכסף עולה, אך גם קוטר הטבעות קטן.

=== שלב הגמר ===
אל שלב הגמר מגיעים שני הזוגות, כל אחד עם הקופה אותה צבר. הזוג שצבר יותר כסף מקבל לידיו טבעת גדולה ואת הזכות לשלוט בהחלטה מי יענה על השאלה; הזוג שצבר פחות כסף מקבל לידיו טבעת קטנה. אם יש תיקו, שני הזוגות מקבלים טבעות בגודל זהה, וההחלטה למי תהיה שליטה מתקבלת בהטלת מטבע.

על המסך מוקרנת שאלה קשה במיוחד, ועל הזוג בעל השליטה לבחור אם לענות בעצמם או לתת לזוג השני לענות. אם הזוג שנבחר לענות על השאלה עונה נכון, הם זוכים בקופה שצברו והזוג השני מפסיד את כל כספו. אם הם לא עונים נכון, הם מפסידים את כל הקופה והזוג השני זוכה בקופה שצבר.

== גרסאות בינלאומיות ==
הפורמט המקורי של השעשועון הוא בהולנד, ומאז נמכר ל־13 מדינות נוספות, ביניהן ישראל.
{| class="wikitable"
|+
!מדינה
!שם בשפה המקומית
!ערוץ
!מנחה
!תאריך הפרק הראשון
!תאריך הפרק האחרון
|-
| הולנד (פורמט מקורי)
|
|SBS 6
|ריק ואן דה וסטלייקן (2017)קים-ליאן ואן דר מיי (2018)
|12 בינואר 2017
|28 בפברואר 2018
|-
| צ'ילה
|Los 5 anillos de oro
|Canal 13
|דון פרנסיסקו
|
|
|-
| צרפת
|Les 5 anneaux d'or
|France 2
|אוליבייה מיין
|24 באוגוסט 2017
|14 ביולי 2018
|-
| דנמרק
|De 5 Guldringe
|TV 2
|
|
|
|-
| גרמניה
|
|ProSieben
|
|
|
|-
| יוון
|
|Star Channel
|יוג'יה מניולידו
|2019
|
|-
| איטליה
|
|Rai 1
|
|
|
|-
| ישראל
|5 טבעות זהב
|ערוץ עשר{{ש}}רשת 13 (לאחר האיחוד)
|ירון ברובינסקי
|
|הווה
|-
| רוסיה
|
|רוסיה-1
|איגור אוגולניקוב
|29 באפריל 2018
|
|-
| ערב הסעודית
|خمس خواتم
|SBC
|יסיר אל סגגף
|12 בספטמבר 2018
|הווה
|-
| ספרד
|El juego de los anillos
|Antena 3
|חורחה פרננדס מדינאבייטיה
|7 באוגוסט 2019
|28 באוגוסט 2019
|-
| תאילנד
|แหวน 5 ท้าแสน
|Channel 7 HD
|ורבות ג'נטנקול
|4 במרס 2019
|הווה
|-
| ארצות הברית
|
|NBC
|דייוויד אילנברג
|2018
|
|-
| וייטנאם
|
|VTV3
|בואי דאי נגיה
|1 בדצמבר 2018
|23 במרס 2019
|}

== קישורים חיצוניים ==

* [https://13tv.co.il/entertainment/five-gold-rings/ אתר התוכנית בישראל]

קטגוריה:שעשועוני טלוויזיה
קטגוריה:תוכניות טלוויזיה באנגלית
קטגוריה:תוכניות טלוויזיה ישראליות מבוססות על פורמט הולנדי
קטגוריה:תוכניות וסדרות טלוויזיה שצולמו באולפני מזמור הפקות
The Kids Are Coming (שיר)

The Kids Are Coming הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-16 ביולי 2019, כסינגל רביעי מתוך המיני-אלבום The Kids Are Coming, על ידי חברת התקליטים Bad Batch רקורדס.

בסיקור של השיר הוא כונה ״מחשמל״.

== וידאו קליפ ==
הווידאו-קליפ שצולם עבור השיר יצא לאור ב-25 בספטמבר 2019. את הווידאו-קליפ בבימויו של אלן דל ריו אורטיז.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!בעולם
| rowspan="1" |27 בספטמבר 2019
|הורדה דיגיטלית • הזרמת מוזיקה
| rowspan="1" | Bad Batch רקורדס
||
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי טונס אנד איי
קטגוריה:שירים באנגלית
קטגוריה:שירי מחאה
אליינה הופמן

אליינה הופמן (באנגלית: Alaina Huffman; נולדה ב-17 באפריל 1980) היא שחקנית קנדית. מוכרת בעיקר בשל תפקידיה בתור מורין באוורס בסדרת גיבורי העל "חסינת כאב" <small>(2007),</small> בתור בסדרת המדע-בדיוני "סטארגייט יוניברס" <small>(2009–2011)</small> בתור ג'וזי סאנדס/אבאדון בסדרה "על טבעי" <small>(2013–2014)</small> ובשל הופעתה בתור טווילה טוויסט בסדרת המסתורין "ריברדייל" <small>(2022–2023).</small>

== ביוגרפיה ==
נולדה בשם אליינה קאלאני (Alaina Kalanj) בוונקובר, בקולומביה הבריטית, קנדה להורים ממוצא קרואטי. עבדה כדוגמנית עד שהוריה היגרו לארצות הברית. בשנים שגרה בדאלאס, טקסס, למדה משחק ושיחקה בסרטים עצמאיים. משם עברה ללוס אנג'לס והחלה לשחק בסדרות טלוויזיה.

== חיים אישיים ==
בשנים 2003 עד 2016 הייתה נשואה לג'ון הנרי הופמן. לזוג נולדו שתי בנות, האנה וצ'ארלי-ג'יין ושני בנים, אליהו ולינקולן. ההיריון הרביעי שולב בעלילה של , הדמות שהופמן גילמה באותם חודשים בעונתה הראשונה של סדרת הטלוויזיה "סטארגייט יוניברס".

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2001
|Pendulum
|טרי וייס
|
|-
|2002
|מיליונר מי שמוסר ראשון
|פקידת קבלה בספא
|
|-
|2003
|Screen Door Jesus
|שרון בודרי
|
|-
|2004
|The Gunman
|לורי סימס
|
|-
|2006
|Dog Lover's Symphony
|סוזן
|
|-
|2008
|שיר הלל אמריקאי
|ידוענית #1
|
|-
|2015
|Deadly Voltage
|שרלוט
|
|-
|2018
|שלמות
|פלומה
|
|-
|2021
|Missing Twin
|ג'ני מרקהאם
|
|-
| rowspan="2" |TBA
|Deep Focus
|מגי קלייטון
|
|-
|Jonah
|מארגו
|
|}

=== טלוויזיה ===
{| class="wikitable sortable"
!שנה
!סדרה
!תפקיד
! class="unsortable" |הערות
|-
|2002
|דוסון קריק
|רינה
|פרק: "Guerilla Filmmaking"
|-
| rowspan="2" |2003
|מרוץ לאתמול
|פייג' סאנדרס
|פרק: "Haunted"
|-
|The O.C.
|איווט
|פרק: "The Countdown"
|-
|2004
|חקירה רפואית
|אסטלה
|פרק: "Escape"
|-
| rowspan="2" |2007
|חסינת כאב
|מורין באוורס
|12 פרקים
|-
|NCIS
|דיינה ארנט
|פרק: "Leap of Faith"
|-
|2008–2011
|סמולוויל
|דיינה לאנס/הקנרית השחורה
|6 פרקים
|-
| rowspan="3" |2008
|ג'ק האנטר והאוצר האבוד מאוגרית
|לינה הלסטורם
|מיני סדרה<ref></ref>
|-
|CSI: ניו יורק
|לורי וינסטון
|פרק: "The Box"
|-
|CSI: מיאמי
|קסנדרה גריי
|פרק: "Raging Cannibal"
|-
|2009–2011
|סטארגייט יוניברס
|
|תפקיד ראשי (2 עונות); 40 פרקים
|-
|2011
|אלפאס
|שרה נלסון
|פרק: "Bill and Gary's Excellent Adventure"
|-
|2012
|NCIS: לוס אנג'לס
|סרינה מילר
|פרק: "Neighborhood Watch"
|-
| rowspan="2" |2013
|קשיחות הכרחית
|אלי
|פרק: "Snap Out of It"
|-
|This Magic Moment
|אמילי
|סרט טלוויזיה של הולמרק
|-
|2013–2014
|על טבעי
|ג'וזי סאנדס / אבאדון
|8 פרקים
|-
|2015
|The Right Girl
|לורה ויליאמס
|סרט טלוויזיה של PixL
|-
|2016
|Amber Alert
|אמבר
|סרט טלוויזיה של Lifetime
|-
|2016–2017
|Kings of Con
|מארני בנט
|סדרת רשת; 2 פרקים
|-
|2019
|The Perfect Match
|אמנדה טרנר
|סרט טלוויזיה של Super Channel 
|-
|2020
|המאה
|ניקי
|8 פרקים<ref></ref>
|-
|2022–2023
|ריברדייל
|טווילה טוויסט
|7 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:אישים ממוצא קרואטי
קטגוריה:מהגרות מקנדה לארצות הברית
קטגוריה:קנדיות שנולדו ב-1980
מעבורות מדינת וושינגטון

[[לוגו השירות]]
מעבורות מדינת וושינגטון (באנגלית: Washington State Ferries) הוא שירות מעבורות ציבורי במדינת וושינגטון שבארצות הברית, הפועל במסגרת מחלקת התחבורה שלה. השירות מספק תחבורה ימית ליעדים במפרץ פיוג'יט ואיי סן חואן. השירות הוא הגדול מסוגו בארצות הברית והרביעי בגודלו בעולם. בשנת 2016 השתמשו בשירותיו 24.2 מיליון נוסעים.

==היסטוריה==
מקורו של השירות ב"צי היתושים", אוסף של קווי מעבורות פרטיות מונעות בקיטור, שפעל במפרץ פיוג'יט בשלהי המאה ה-19 ותחילת המאה ה-20. בשנות השלושים נותרו מהם רק שני קווים פעילים והקו האחרון קרס בראשית שנות החמישים. אז קנה ממשל מדינת וושינגטון את נכסיו והמשיך להפעיל את המעבורות (מ-1951). הממשל התכוון להפעילן רק עד אשר ייבנו גשרים לרוחב נתיבי המים של המפרץ, אלא שהם לא נבנו לבסוף והמדינה המשיכה להפעיל את שירות המעבורות מאז ואילך.

==קווים ומעבורות==
המעבורת צ'ימאקום (Chimacum), {{כ}}2017
השירות כולל 13–15 קווים, שמקצתם עונתיים. אחד מהם מגיע גם ליעד בינלאומי - העיר סידני בקולומביה הבריטית שבקנדה. הקווים פוקדים עשרים תחנות עגינה שונות. הקו העמוס ביותר במערכת הוא הקו המחבר בין העיר סיאטל לבין האי ביינברידג' שממערב לה. אורך נתיבו הוא כ-14 קילומטר ובשנת 2017 השתמשו בו 6.429 מיליון נוסעים ו-1.929 מיליון כלי רכב. בכל אחד מעשרה קווים נוספים השתמשו באותה שנה למעלה ממיליון נוסעים (מ-2 מיליון ועד 4.1 מיליון).

נכון ל-2019 כלל צי המעבורות 23 כלי שיט משמונה דגמים שונים. קיבולתם היא מ-750 ועד 2,500 נוסעים ומ-64 ועד 202 כלי רכב. מהירות המעבורות היא 13 עד 20 קשר. כולן צבועות בסכמת הצביעה הירוקה-לבנה של השירות. גשרי פיקוד וכבשי העמסה קיימים בשני קצותיה של כל מעבורת, כך שהיא אינה צריכה להסתובב בצאתה מאחת מהתחנות.

עד ראשית שנות ה-2000 הפעיל השירות גם מעבורות לנוסעים בלבד, שכולן הוצאו משירות.

המספנה הראשית של השירות נמצאת באי ביינברידג'.

==קישורים חיצוניים==

* 

* [https://www.wsdot.wa.gov/ferries/ אתר השירות]
** [https://www.wsdot.wa.gov/ferries/pdf/WashingtonStateFerries-RouteMap.pdf מפת קווי השירות]
* [http://www.evergreenfleet.com/ אתר אודות ההיסטוריה של השירות]

קטגוריה:מעבורות
קטגוריה:מדינת וושינגטון: תחבורה
קטגוריה:ארצות הברית: תחבורה ציבורית
קטגוריה:ארצות הברית: תחבורת מים
קטגוריה:מפרץ פיוג'יט